**Návrh**

**Zákon**

**z................2009,**

**ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

**Zákon č. 580/2004 Z. z. o zdravotnom poitení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení zákona č. 718/2004 Z. z., zákona č. 305/2005 Z. z., zákona č. 352/2005 Z. z., zákona č. 660/2005 Z. z., zákona č. 282/2006 Z. z., zákona č. 522/2006 Z. z., zákona č. 673/2006 Z. z., zákona č. 358/2007 Z. z., zákona č. 518/2007 Z. z. , zákona č. 530/2007 Z. z., zákona č. 594/2007 Z. z. a zákona č. .../2009 Z. z.sa mení a dopĺňa takto:**

1. V § 13 odsek 14 sa slová „44,2 % z priemernej mesačnej mzdy“ nahrádzajú slovami „životného minima platného k 1. januáru kalendárneho roka, za ktorý sa platí poistné“.
2. V § 13 odsek 17 sa slová „44,2 % z priemernej mesačnej mzdy“ nahrádzajú slovami „životné minimum platné k 1. januáru kalendárneho roka, za ktorý sa platí poistné“.
3. Za § 13 sa vkladá § 13a, ktorý vrátane nadpisu znie:

**„§ 13a
Odpočítateľná položka z vymeriavacieho základu**

1. Vymeriavací základ vypočítaný podľa § 13 odsekov 1 až 10 a 13 až 20 sa na účely výpočtu preddavkov na poistné a ročného zúčtovania poistného znižuje o sumu 35 eur za kalendárny mesiac.
2. Zníženie vymeriavacieho základu podľa odseku 1 sa nevzťahuje na zamestnancov a zamestnávateľov, ktorým štát poskytuje príspevok na úhradu odvodov podľa osobitného predpisu.
3. Zníženie vymeriavacieho základu podľa odseku 1 nemá vplyv na rozsah zdravotnej starostlivosti uhrádzanej na základe verejného zdravotného poistenia a úhrady za služby súvisiace s poskytovaním zdravotnej starostlivosti.”.
4. § 29c sa vypúšťa.
5. Za § 31h sa vkladá § 31i, ktorý znie:

„§ 31i

 Ustanovenie § 13a stráca účinnosť 31. decembra 2010, pričom ustanovenia § 13a sa použijú pre potreby vykonania ročného zúčtovania poistného za rok 2010.”

**Čl. II**

Tento zákon nadobúda účinnosť od 1. júna 2009.